
  CONSILIUL JUDEŢEAN   
HOTĂRÂRE
privind a cincea rectificare a bugetului de venituri şi cheltuieli 

al Judeţului Bistriţa-Năsăud pe anul 2019 și estimările 

pe anii 2020-2022
Consiliul Judeţean Bistriţa-Năsăud, întrunit în şedinţă ordinară, în data de 25.09.2019, în prezenţa a 30 de consilieri judeţeni;
Având în vedere: 

- Referatul de aprobare nr.IX/19572 din 19.09.2019 al Preşedintelui Consiliului Judeţean Bistriţa-Năsăud; 

- raportul comun nr.II/19575 din 19.09.2019 al Direcţiei economice,  Direcţiei administrație locală și Direcției drumuri județene, mediu, transport din cadrul Consiliului Judeţean Bistriţa-Năsăud;
- prevederile Hotărârii Guvernului nr.698 din 17 septembrie 2019 privind alocarea unei sume din Fondul de intervenţie la dispoziţia Guvernului, prevăzut în bugetul de stat pe anul 2019, pentru unele unităţi administrativ–teritoriale afectate de calamităţi naturale;

- prevederile art.2 alin.(1) pct.47, art.19 alin.(2), art.49 alin.(4), (5) şi (7) din Legea nr.273/2006 privind finanţele publice locale, cu modificările şi completările ulterioare; 

- prevederile Hotărârii Consiliului Judeţean Bistriţa-Năsăud nr.78/2019 privind a patra rectificare a bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022;
- prevederile Hotărârii Consiliului Judeţean Bistriţa-Năsăud nr.33/2019 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2019 și estimările pentru anii 2020-2022, cu modificările și completările ulterioare;
- avizul nr.IA/19974 din 24.09.2019 al Comisiei de administraţie;

- avizul nr.IA/19988 din 24.09.2019 al Comisiei economice;

- avizul nr.IA/20007 din 24.09.2019 al Comisiei de urbanism;

- avizul nr.IA/20106 din 25.09.2019 al Comisiei de cultură.
În temeiul prevederilor art.173 alin.(1) lit.b), alin.(3) lit.a), art.182 alin.(1) și (3) coroborat cu art.139 alin.(3) lit.a) şi art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:
Art.1 Se aprobă majorarea veniturilor bugetului județului cu suma de 333 mii lei, la cod venit 42.02.28 „Subvenţii primite din Fondul de Intervenţie” în urma alocării de sume din Fondul de intervenţie la dispoziţia Guvernului, prevăzut în bugetul de stat pe anul 2019, pentru unele unităţi administrativ-teritoriale afectate de calamităţi naturale.

Art.2 Se aprobă majorarea cu suma de 415 mii lei a creditelor bugetare la Capitolul 51.02 „Autorități publice și acțiuni externe”, paragraful 51.02.01.03 „Autorități executive”, din care: 215 mii lei pentru secțiunea de dezvoltare, Titlul XII „Active nefinanciare‟ și 200 mii lei pentru secțiunea de funcționare, Titlul II „Bunuri și servicii‟.
Art.3 Se aprobă majorarea cu suma de 83 mii lei a creditelor bugetare la Capitolul 54.02 „Alte servicii publice generale”, paragraful 54.02.50 „Alte servicii publice generale‟ pentru secțiunea de dezvoltare, Titlul XII „Active nefinanciare‟.
Art.4 (1) Se aprobă majorarea cu suma de 26 mii lei a creditelor bugetare la Capitolul 65.02 „Învățământ”, paragraful 65.02.07.04 „Învățământ special‟, secțiunea de dezvoltare, Titlul XII „Active nefinanciare‟, din care 20 mii lei pentru Școala Profesională Specială „Sfânta Maria” Bistrița și 6 mii lei pentru Centrului Școlar de Educație Incluzivă „Lacrima” Bistrița.
(2) Cu sumele prevăzute la alin.(1) se rectifică bugetele de cheltuieli ale Școlii Profesionale Speciale „Sfânta Maria” Bistrița și Centrului Școlar de Educație Incluzivă „Lacrima” Bistrița, aprobate prin Hotărârea Consiliului Judeţean Bistriţa-Năsăud nr.33/2019 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2019 și estimările pentru anii 2020-2022, cu modificările ulterioare.

Art.5  (1) Se aprobă majorarea cu suma de 3.500 mii lei a creditelor bugetare la Capitolul 66.02 „Sănătate” paragraful 66.02.01.01 „Spitale generale”, din care: 1.500 mii lei pentru secțiunea de dezvoltare, Titlul IV „Transferuri între unități ale administrației publice‟, art.51.02.28 „Transferuri din bugetele locale pentru finanțarea cheltuielilor de capital din domeniul sănătății” și 2.000 mii lei pentru secțiunea de funcționare, Titlul VI „Transferuri între unități ale administrației publice‟, art.51.02.46 „Transferuri din bugetele locale pentru finanțarea cheltuielilor curente din domeniul sănătății”.
(2) Suma prevăzută la alin.(1) se constituie ca sursă de venit pentru capitolul 66.10 „Sănătate”, paragraful 66.10.06.01 „Spitale generale”.
Art.6 (1) Se aprobă majorarea cu suma de 168 mii lei a creditelor bugetare la capitolul 67.02 „Cultură”, paragraful 67.02.03.03 „Muzee”, din care 68 mii lei pentru secțiunea de dezvoltare, Titlul VI „Transferuri între unităţi ale administraţiei publice” și 100 mii lei pentru secțiunea de funcționare, Titlul VI „Transferuri între unităţi ale administraţiei publice”.

(2) Suma prevăzută la alin.(1) se constituie ca sursă de venit pentru capitolul 67.10 „Cultură”, subcapitol  67.10.03 „Servicii culturale‟, paragraful 67.10.03.03 „Muzee”.
Art.7 (1) Se aprobă majorarea cu suma de 800 mii lei a creditelor bugetare la capitolul 67.02 „Cultură”, paragraful 67.02.05.01 „Sport”, din care 50 mii lei pentru secțiunea de dezvoltare, Titlul VI „Transferuri între unităţi ale administraţiei publice” și 750 mii lei pentru secțiunea de funcționare, Titlul VI „Transferuri între unităţi ale administraţiei publice”.


(2) Suma prevăzută la alin.(1) se constituie ca sursă de venit pentru capitolul 67.10 „Cultură”, subcapitol  67.10.05 „Servicii recreative și sportive‟, paragraful 67.10.05.01 „Sport”.
Art.8 Se aprobă majorarea cu suma de 600 mii lei a creditelor bugetare la capitolul 67.02 „Cultură”, paragraful 67.02.06 „Servicii religioase”, Titlul X „Alte cheltuieli”, art. 59.12 „Susținerea cultelor”.

Art.9 Se aprobă majorarea cu suma de 133 mii lei a creditelor bugetare la capitolul 80.02 „Acțiuni generale economice, comerciale și de muncă”, paragraful 80.02.01.30 „Alte cheltuieli pentru acțiuni generale economice și comerciale”, secțiunea de funcționare, Titlul II „Bunuri și servicii‟.
Art.10 Se aprobă diminuarea cu suma de 11.464 mii lei a creditelor bugetare la secțiunea de dezvoltare, Titlul XII „Active nefinanciare‟ și majorarea cu suma de 6.072 mii lei a creditelor bugetare la secțiunea de funcționare, Titlul II „Bunuri și servicii‟, capitolul 84.02 „Transporturi”, paragraful 84.02.03.01 „Drumuri și poduri”.
Art.11 (1) Se aprobă majorarea cu suma de 4.468 mii lei a veniturilor bugetului activităţilor finanțate integral sau parţial din venituri proprii pe anul 2019, după cum urmează:

a) 2.000 mii lei la cod venit 43.10.10 „Subvenții din bugetele locale pentru finanțarea cheltuielilor curente din domeniul sănătății”;


b) 1.500 mii lei la cod venit 43.10.14 „Subvenții din bugetele locale pentru finanțarea cheltuielilor de capital din domeniul sănătății”;


c) 850 mii lei, la cod venit 43.10.09 „Subvenții pentru instituții publice”, din care 100 mii lei pentru Complexul Muzeal Bistrița-Năsăud și 750 mii lei pentru Clubul sportiv „GLORIA 2018” Bistrița-Năsăud; 

d) 118 mii lei, la cod venit 43.10.19 „Subvenții pentru instituții publice destinate secțiunii de dezvoltare”, din care 68 mii lei pentru Complexul Muzeal Bistrița-Năsăud și 50 mii lei pentru Clubul sportiv „GLORIA 2018” Bistrița-Năsăud.
(2) Cu sumele prevăzute la alin.(1) se rectifică bugetele de venituri și cheltuieli ale Complexului Muzeal Bistrița-Năsăud, Clubului sportiv „GLORIA 2018” Bistrița-Năsăud și Spitalului Județean de Urgență Bistrița aprobate prin Hotărârea Consiliului Judeţean Bistriţa-Năsăud nr.33/2019 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2019 și estimările pentru anii 2020-2022, cu modificările și completările ulterioare.
Art.12 Se aprobă efectuarea de virări de credite bugetare în cadrul bugetului propriu şi al unităţilor subordonate Consiliului Judeţean Bistriţa-Năsăud.
Art.13 (1) Se aprobă modificarea și completarea Anexei la Hotărârea Consiliului Judeţean Bistrița-Năsăud nr.78/2019 privind a patra rectificare a bugetului de venituri și cheltuieli al Județului Bistrița-Năsăud pe anul 2019 și estimările pe anii 2020-2022, conform Anexei nr.1 – Programul de investiții cu finanţare din bugetul unităţii administrativ-teritoriale pe anul 2019 rectificat, care face parte integrantă din prezenta hotărâre.
 (2) Se aprobă modificarea și completarea Anexei nr.2 - Programului de lucrări de întreţinere, reparaţii şi modernizări drumuri judeţene pe anul 2019, la Hotărârea Consiliului Judeţean Bistrița-Năsăud nr.65/2019 privind a treia rectificare a bugetului de venituri și cheltuieli al Județului Bistrița-Năsăud pe anul 2019 și estimările pe anii 2020-2022, conform Anexei nr.2 – Programul de lucrări de întreţinere, reparaţii şi modernizări drumuri judeţene pe anul 2019 rectificat, care face parte integrantă din prezenta hotărâre.
Art.14 Prezenta hotărâre a fost adoptată cu un număr de 22 de voturi „pentru”, 7 voturi „împotrivă” și 1 consilier județean nu a votat.
Art.15 Prezenta hotărâre se publică în Monitorul Oficial al județului Bistrița-Năsăud. 
Art.16 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 
Art.17 Prezenta hotărâre se comunică de către Serviciul juridic cu:

- Administratorul public al județului; 

- Direcţia economică;

- Direcția drumuri județene, mediu, transport;
- Centrul Școlar de Educație Incluzivă Lacrima Bistrița;

- Școala Profesională Specială „Sfânta Maria” Bistrița;
- Spitalul Județean de Urgență Bistrița;
- Complexul Muzeal Bistrița-Năsăud;

- Clubul sportiv „GLORIA 2018” Bistrița-Năsăud;
- Administraţia Judeţeană a Finanţelor Publice Bistriţa-Năsăud;

- Instituţia Prefectului - judeţul Bistriţa-Năsăud.

      VICEPREŞEDINTE,                           Contrasemnează:
         VASILE PUICA                 SECRETARUL GENERAL AL JUDEŢULUI,
                                                                      MICA OPREA
Nr. 88 




                                      

Din 25.09.2019 

